Document ID: 32007D0349

ODLOČBA KOMISIJE
z dne 15. maja 2007
o spremembi Odločbe 2006/609/ES o določitvi okvirne dodelitve odobritev za prevzem obveznosti po državah članicah za cilj evropskega teritorialnega sodelovanja za obdobje 2007-2013 v zvezi z Bolgarijo in Romunijo
(notificirano pod dokumentarno številko C(2007) 2047)
(2007/349/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 (1) in zlasti člena 18(2) Uredbe,
ob upoštevanju naslednjega:
(1)
Z Odločbo 2006/609/ES (2) je Komisija določila okvirno dodelitev odobritev za prevzem obveznosti po državah članicah za cilj evropskega teritorialnega sodelovanja za obdobje 2007-2013.
(2)
Po pristopu Bolgarije in Romunije je treba za ti dve državi določiti okvirne zneske odobritev za prevzem obveznosti za regije, upravičene do sredstev iz strukturnih skladov na podlagi cilja evropskega teritorialnega sodelovanja.
(3)
Odločbo 2006/609/ES je zato treba ustrezno spremeniti.
(4)
Zaradi jasnosti in pravne varnosti bi se morala ta odločba uporabljati od dne pristopa Bolgarije in Romunije -
SPREJELA NASLEDNJO ODLOČBO:
Člen 1
Priloga k Odločbi 2006/609/ES se nadomesti s Prilogo k tej odločbi.
Člen 2
Ta odločba se uporablja od 1. januarja 2007.
Člen 3
Ta odločba je naslovljena na države članice.
V Bruslju, 15. maja 2007

Labels: 2
19
5
18
15